Diari Oficial de la Generalitat Valenciana


Sumari del DOGV 3117, del 07-11-1997 (1997/11182)

ACORD de 28 de juliol de 1997, de la Comissió Territorial d'Urbanisme d'Alacant, sobre la modificació puntual número 14 del Pla General d'Ordenació Urbanística, prolongació del carrer del Vallet i la creació d'una plaça pública al municipi de Pego.
--------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3117

Data del DOGV
:   07-11-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/11035


Data del document
:   28-07-1997

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

3719 ACORD de 28 de juliol de 1997, de la Comissió Territorial d'Urbanisme d'Alacant, sobre la modificació puntual número 14 del Pla General d'Ordenació Urbanística, prolongació del carrer del Vallet i la creació d'una plaça pública al municipi de Pego. [97/C11209]
  
Vist l'expedient de referència i a partir dels següents:
  
Antecedents de fet
  
Primer
  
L'Ajuntament, en sessió plenària de 25 de març de 1997, va acordar la seua aprovació provisional, després de complir els tràmits d'exposició pública, mitjançant anuncis en el Diari Oficial de la Província, de 5 de febrer de 1997, i en un dels diaris de major difusió provincial, el 15 de gener de 1997, sense que s'hi hagen presentat al·legacions.
  
Segon
  
La documentació està integrada per memòria explicativa i justificativa i plans d'estat actual i modificat.
  
Tercer
  
El present expedient té per objecte la supressió d'una illa de cases edificable, amb creació d'una plaça pública. La modificació afecta quatre illes de cases: la A (que se suprimeix), la B, la C (que s'engloba en la B) i la D, i que resulta un disminució de superfície de sòl edificable de 454,47 metres quadrats i de sostre de 1.932,31 metres quadrats, cosa que significa uns 13 habitatges menys. S'augmenta el sòl públic i la plaça descongestionarà la zona a la vegada que millora les condicions d'edificabilitat de les illes de cases confrontants.
  
Consideracions tecnicojurídiques
  
Primera
  
La tramitació efectuada fins avui per l'Ajuntament es considera, en línies generals, correcta, d'acord amb els articles 38 i 55 de la Llei Reguladora de l'Activitat Urbanística.
  
Segona
  
La documentació aportada es considera completa, de conformitat amb els articles 27 i concordants de la Llei Reguladora de l'Activitat Urbanística.
  
Tercera
  
Les determinacions contingudes en el present expedient es consideren, en línies generals, correctes des del punt de vista de les exigències de la política urbanística i territorial de la Generalitat, tal i com es recull en l'article 40 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Quarta
  
La Comissió Territorial d'Urbanisme és l'òrgan competent per a l'adopció del present acord a l'empara dels articles 39 i 40 de Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i els articles 9 i 10 del Reglament dels Òrgans Urbanístics de la Generalitat Valenciana, aprovat per Decret 77/96, de 16 d'abril del Consell.
  
Vistos els preceptes legals esmentats, la Llei de Règim Jurídic de les Administracions Públiques i del Procediment Administratiu Comú i altres disposicions de pertinent aplicació, la Comissió Territorial d'Urbanisme acorda aprovar definitivament la modificació puntual 14 del Pla General d'Ordenació Urbana -en tràmit- on s'han d'abordar totes les modificacions puntual que tramita.
  
Contra el present acord, que no posa fi a la via administrativa, s'hi podrà interposar un recurs ordinari davant del conseller d'Obres Públiques, Urbanisme i Transports, en el termini d'un mes, segons que disposen els articles del 114 al 116, de la Llei de Règim Jurídic de les Administracions Públiques i del Procediment Administratiu Comú, i l'article 14.2, del Reglament dels Òrgans Urbanístics de la Generalitat Valenciana, aprovat pel Decret 77/1996, de 16 d'abril del Consell.